དུས་གསུམ་སངས་རྒྱས་ཀྱི་མཆོད་ཁང་དང་འབྲེལ་བའི་སྤྱི་བའི་མགོན་ཁང་ཆེན་མོ་ནི།སྤྱི་ལོ་ལོར་ཕ་རོང་བོ་ཚང་དང་རོང་བོ་བློན་ཆོས་སྡེ་གཉིས་ཀྱིས་བསྐྱར་དུ་བཞེངས།ནང་རྟེན་གྱི་སྐོར་ལ།དུས་གསུམ་སངས་རྒྱས་ཀྱི་མཆོད་ཁང་ནང་དུ།སྨན་འདམ་ལས་བཞེངས་པའི་དུས་གསུམ་སངས་རྒྱས་ཀྱི་སྐུ་འདྲ་མི་ཚད་ཅན་དང་།ཉེ་བའི་སྲས་ཆེན་བརྒྱད་ཀྱི་སྐུ་འདྲ་ཆུང་བ།རྗེ་ཡབ་སྲས་གསུམ་གྱི་གསུང་འབུམ་བཅས་བཞུགས།མགོན་ཁང་ནང་དུ།འཇིགས་བྱེད་ལྷ་བཅུ་གསུམ་མ་དང་།མགོན་པོ་ཕྱག་དྲུག་པ།རྡོ་རྗེ་གུར་གྱི་མགོན་པོ།ལྷ་མོ་དམག་ཟོར་མ་བཅས་ཀྱི་སྨན་སྐུ་མི་ཚད་ཅན།ཆོས་སྐྱོང་དེ་དག་གི་སྤྱན་གཟིགས།འཆམ་རྩེད་སྐབས་ཀྱི་ཆོས་སྐྱོང་འཁོར་བཅས་ཀྱི་ཞལ་འབག་བཞུགས།ཁྱམས་གཡས་གཡོན་དུ།ཨ་མྱེས་རྨ་ཆེན་དང་ཨ་མྱེས་བྱ་ཁྱུང་གཉིས་ཀྱི་ལྡེབས་རིས།སྒོ་ཆེན་ནང་འགྲམ་གཡས་གཡོན་དུ།སྨན་འདམ་ལས་བཞེངས་པའི་རྒྱལ་ཆེན་བཞིའི་སྐུ་འདྲ་ཐོག་ཚད་རྔམ་བརྗིད་ཅན་བཞུགས།